
HOTĂRÂREA  nr. 148/ 2022
privind aprobarea unui raport de evaluare precum şi vânzarea unui imobil (teren) prin licitație publică
hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,

Analizând Proiectul de hotărâre nr. 147/ 2022 precum și Referatul de aprobare nr. 25.272/ 19 august 2022 prezentat de domnul Lucian Marius Resmeriță, Primar al Municipiului Lupeni prin care propune aprobarea raportului de evaluare precum și vânzarea unui imobil (teren) categoria de folosință „curți construcții” prin licitație publică organizată în condițiile legii; 

Examinând Raportul comun nr. 25.611/ 23 august 2022 prezentat de Direcția Economică, Serviciul Buget Contabilitate,  Biroul Urbanism și Mediu, Biroul Cadastru și Agricultură și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând:

- raportul de evaluare nr. 152/ 02.08.2022 al bunului imobil - teren intravilan în suprafaţă de 80 m2 întocmit de domnul Ing. Mangu Sorin-Iuliu, evaluator autorizat, membru titular al Asociaţiei Naţionale a Evaluatorilor Autorizaţi din România, legitimația nr. 13825;
- fișa mijlocului fix nr. 157982;

- CF nr. 63891 Lupeni, nr. cadastral 63891;
În temeiul prevederilor art. 129 alin. (1), alin. (2) lit. “c”, alin. (6) lit. “b” precum și ale art. 139 alin. (3) lit. „g” din Ordonanța de Urgență nr. 57/ 2019 privind Codul administrativ

H O T Ă R Ă Ş T E

Art. 1 (1) Se aprobă Raportul de evaluare a proprietăților imobiliare nr. 152/ 02.08.2022, teren intravilan situat în Municipiul Lupeni strada Traian fără număr, prezentat în anexa nr. 1 la hotărâre.
(2) Se ia act de fișa mijlocului fix al imobilului teren intravilan înscris în CF nr. 63891 provenit din CF nr. 2082, nr. topo 1577/ 99/ 1/ 14 cu numărul de inventar 157982, intravilan, curți construcții, prezentată în anexa nr. 2 la hotărâre. 

Art. 2 (1) Se aprobă vânzarea imobilului cu categoria de folosinţă „curți construcții” în suprafaţă de 55 m2 aflat în domeniul privat al Municipiului Lupeni, situat în Municipiul Lupeni, strada Traian fără număr, județul Hunedoara, înscris în CF 63891 Lupeni, nr. cadastral 63891, reprezentând teren liber. 
(2) Vânzarea terenului se va face prin licitație publică organizată prin grija Primarului Municipiului Lupeni, conform documentației de atribuire prezentată în anexele 3-5 ale prezentei hotărâri. 

(3) Preţul de pornire la licitație este de 2.237,79 lei (fără T.V.A.), stabilit în conformitate cu prevederile articolului 363 alin. (6) din O.U.G. nr. 57/ 2019 privind Codul administrativ.

 (4) Primarul Municipiului Lupeni, este împuternicit să semneze contractul de vânzare-cumpărare la preţul de adjudecare stabilit în urma licitaței publice.

Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.


Art. 4 Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni iar la cunoştinţă publică prin publicare pe site-ul Municipiului Lupeni.


Lupeni, 



 30 august 2022                 

                    PREȘEDINTE DE ȘEDINȚĂ   
                  CONTRASEMNEAZĂ– SECRETAR  GENERAL                           

                      Ec. MIHAELA CAZACU
                                              Jr. MARIUS CLAUDIU BĂLOI
